Referat fra møte i FAU-Giske Ungdomsskole

**Dato: 13. mai 2019**

Sted: Rektors kontor Giske

Tid: 18:00- 20.00

**Tilstede: Siv Soldal, Ragnhild Raugstad, Silje Svarstad Hebnes , Siv Skjennum Vigesdal, Jon-André Johansen, Bodil Berge, Anders Øglend og Eirik Hansen.**

**Forfall:**

|  |  |  |
| --- | --- | --- |
| Sak |  | Ansvarlig |
| Sak 18 – 18 /19 | **Informasjon fra rektor**  Det er for tiden enkelte sykemeldinger i administrasjon/ ledelse som gjør at kun de aller mest nødvendige oppgaver kan prioriteres for tiden. 2 avdelingsledere er tilsatt, og av disse er Anne Catrine Holm allerede begynt i sin stilling. Hun fullfører sine oppgaver som trinnleder for 10. trinn ut dette skoleåret, men vil deretter konsentrere seg fullt ut om rollen som avdelingsleder. Jostein Løvtangen er den andre avdelingslederen, og han kommer som nyansatt ved skolen i løpet av sommeren.  Det ligger pr i dag an til at det neste år blir 167 elever på 8. trinn, men dette er fremdeles usikkert både med hensyn til hvor mange som velger å gå på andre skoler (bl.a. Wang Ung) og til/ fraflytting frem til skolestart. Tallet på elever pr 1. 10 er avgjørende for økonomiske rammer, og dersom det er 169 eller flere elever på et trinn vil dette utløse betydelig større økonomisk tilskudd til skolen. Sannsynligvis blir det samlet sett ca 500 elever på Giske neste skoleår.  Ny læreplan som iverksettes for 2020/2021 krever en del forberedelser og omlegging med sikte på fagfornyelse. Dagens 8. trinn blir ikke berørt, men senere årskull vil bli påvirket av ny læreplan. Planleggingsdager fremover vil bli benyttet til å forberede omlegging av læreplan.  Forandringsfabrikken skal ha et seminar for ansatte på planleggingsdager før skolestart til høsten.  Det arbeides for tiden med sammensetning av klasser på neste års 8. trinn. Det er mange hensyn som må tas ved sammensetning av klassene, men de fleste erfarer at klassene fungerer bra.  Rektor ønsker å vri noe av satsingsområdene for skolen inn mot nye områder, blant annet mot psykisk helse. Det settes sammen et team bestående av sosial rådgiver, tidligere leder av forsterket avdeling, 3 miljøterapeuter og rektor som skal ha et spesielt ansvar for å styre skolens arbeid med psykisk helse.  Enkelte klasser har svært mange morsmål representert i sin klasse, og bruker allerede dette som en berikelse i skolehverdagen. Skolen vurderer om de kan få til en positiv markering på verdensdagen for morsmål den 21.02.2020. | Eirik |
| Sak 19- 18 / 19 | **Komiteer:**  **Juleball**  Ingen ny informasjon denne gang, men nåværende komiteleder er ferdig med sin periode som valgt FAU medlem. Komiteen forventes derfor å velge ny leder på første møte til høsten, men nåværende leder kan være tilgjengelig for å bidra i oppstarten.  **Håndballturnering - 2019**  Mange erfarne medlemmer i håndballkomiteen går ut av FAU nå til sommeren. Det oppleves derfor ekstra viktig å få rekruttert nye personer til komiteen blant neste års 8. trinn foreldre. Aller helst også noen med håndball-erfaring/ kunnskap. Komiteeleder Siv planlegger å delta på høstens foreldremøte for nye 8. trinn foreldre, for å oppfordre til å melde seg som FAU representanter. (Siv sender mail til Anne C. Holm ca 20.08 og «melder seg på» til foreldremøtet)  **10. klasse avslutningsfest**  Festen blir torsdag 20. juni 2019 i Giskehallen. Komiteen for festen skal ha møte 14.05 og gjøre de siste forberedelser. Alt som skal bestilles er gjort. Festen/ FAU har fått 6 400 kr i støtte fra Trones & Sentrum bydelsutvalg.  Påmelding til festen blir via FAU sitt VIPPS nr #522665  Det blir 15-20 minutters innslag fra Sal og Scene på 10. trinn til programmet.  **Bevisst**  Frode Jøssang kan være et godt alternativ til å snakke til foreldregruppa.  Vurderer å høre med andre skoler om de kan være interessert i å samarbeide om en ny forestilling fra Nittedal teater. Den som ble avholdt for 2 år siden var svært sterk, og neste skoleår er det ingen av elevene ved Giske som gikk på skolen sist Nittedal var og hadde forestilling. En slik forestilling vil falle godt sammen med satsing på psykisk helse og andre svært aktuelle tema.  **17. mai**  Elevrådet skal stille i 17. mai toget, og har ansvaret for å registrere hvem som deltar fra sin klasse. Enkelte lærere kommer også til å være tilstede.  Alle elever forventes å møte opp eller gi beskjed på forhånd dersom de ikke kan stille.  Giske går som nr 7 i toget, og målsetningen er at Giske Ungdomsskole skal være den best representerte ungdomsskole i Sandnes. | Bodil Berge  Siv Skjennum Vigesdal  Ragnhild Raugstad  Bodil Berge  Bodil Berge |
| Sak 16-18/19 | **Økonomi**  FAU har fortsatt god økonomi og er åpen for søknad om støtte til aktiviteter eller tiltak som kan være positiv for skolemiljøet på Giske.  Eirik tar kontakt med Sos/ped gruppa for å høre hva de tenker kan kjøpes av utstyr m.m. for å stimulere til økt aktivitet i friminutt og ellers. | Silje Svarstad  Eirik |
| Sak 17-18/19 | **Eventuelt**  Natteravn – i bydelene. Det ble tatt opp om Giske skulle ta initiativ til å undersøke ytterligere om det er behov for natteravn i Trones/ Smeaheia-området. Generelt opplever vi ikke stor utrygghet i vårt område, men enkelte ganger kan det være aktuelt å vurdere det rundt f.eks. arrangement i Giskehallen i helgene. Det er Frivilllighetssentralen som organiserer nattaravnene, og det oppleves viktig at de er tilstede på foreldre-møte for 8. trinn for å verve nye personer til natteravn-tjeneste i sentrum. Dersom behovet øker også i vår bydel kan vi i samarbeid med Frivillighetssentralen vurdere om det skal iverksettes som en prøveordning.  SU / SMU FAU – 2019 – 2020  Leder og nestleder av FAU (som også sitter i SU/SMU) fortsetter i FAU også neste år. Det samme gjelder kasserer, mens sekretær er valgt for 10A, og går således av som valgt FAU medlem (men har også en yngre elev på skolen og blir derfor tilgjengelig i miljøet). | Alle |
| **ÅRSHJUL SU- SMU og FAU-MØTER 2018 – 2019**   |  |  | | --- | --- | | TYPE MØTE | DATO | | SU/ SMU | 03.06.19 kl 8:15 | | FAU |  | |  |  | | 10. KLASSE FEST | 20.06.19 | | HÅNDBALL | 03.11.18 (neste år: 02.11.2019) | | JULEBALL | 06.12.18 (neste år: 05.12.2019) | | Bevisst foredrag | 14.02.19 | | | | | |